కొప్పన మోహనరావు

కొప్పన వెంకట చంద్ర మోహనరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన పిఠాపురం నియోజకవర్గం నుండి రెండుసార్లు ఎమ్మెల్యేగా  గెలిచి, అటవీ శాఖ మంత్రిగా పని చేశాడు.
జననం
కొప్పన మోహనరావు 1955లో ఆంధ్రప్రదేశ్ రాష్ట్రం, తూర్పుగోదావరి జిల్లా, పిఠాపురం మండలం, మల్లం గ్రామంలో జన్మించాడు.

రాజకీయ జీవితం
కొప్పన మోహనరావు కాంగ్రెస్ పార్టీ ద్వారా రాజకీయాల్లోకి వచ్చి 1978లో పిఠాపురం నియోజకవర్గం నుండి కాంగ్రెస్ నుండి పోటీ చేసి ఎమ్మెల్యేగా గెలిచాడు. ఆయన 1983లో ఓడిపోయాడు. ఆయన తిరిగి 1989లో పిఠాపురం నియోజకవర్గం నుండి రెండోసారి ఎమ్మెల్యేగా ఎన్నికై కోట్ల విజయభాస్కరరెడ్డి మంత్రివర్గంలో అటవీ శాఖ మంత్రిగా పని చేశాడు. కొప్పన మోహనరావు 14 ఫిబ్రవరి 2017న కాంగ్రెస్ పార్టీని వీడి వై.యస్.ఆర్. కాంగ్రెస్ పార్టీలో చేరాడు.

మరణం
కొప్పన మోహనరావు అనారోగ్యంతో బాధపడుతూ కాకినాడలోని ఓ ప్రైవేటు ఆస్పత్రిలో చికిత్స పొందుతూ 30 జులై 2020న మరణించాడు.

మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1989)